Paġna Madankollu, b'konformità mal-paragrafu 36 tal-Komunikazzjoni, il-Kummissjoni bdiet tirrieżamina s-sitwazzjoni bosta xhur qabel it-tmiem tat-tneħħija temporanja tal-Greċja sabiex tiddetermina jekk il-kundizzjonijiet preżenti tas-suq jiġġustifikawx l-iskadenza tat-tneħħija tal-Greċja mil-lista ta' pajjiżi b'riskju kummerċjabbli sa mill-1 ta' Lulju 2016, jew jekk il-kapaċità tas-suq għadhiex insuffiċenti biex tkopri kull riskji ekonomikament ġustifikabbli, b'tali mod li tkun meħtieġa prolongazzjoni. L-informazzjoni ppreżentata lill-Kummissjoni fil-kuntest tat-talba ta' informazzjoni pubblika tindika li l-assiguraturi ta' kreditu għall-esportazzjoni ma sarux inqas restrittivi fl-għoti ta' kopertura tal-assigurazzjoni għal esportazzjonijiet lejn il-Greċja fis-setturi kollha tan-negozju. Fl-istess ħin, l-assiguraturi tal-Istat komplew jirreġistraw id-domanda konsiderevoli għall-assigurazzjoni tal-kreditu għall-esportazzjonijiet lejn il-Greċja, li jikkonferma t-tnaqqis ta' disponibbiltà tal-assigurazzjoni privata. Dawn it-tensjonijiet jinfluwenzaw ukoll b'mod negattiv is-sentiment tas-suq finanzjarju. Fil-bidu ta' Ġunju 2016, il-bond tal-gvern Grieg fuq għaxar snin ġie nnegozjat b'rendiment ta' 7,3 %. Ir-rendimenti naqsu b'antiċipazzjoni tan-negozju bejn il-Greċja u l-kredituri tagħha li nkiseb fl-24 ta' Mejju 2016, iżda għadhom għoljin meta mqabbla ma' Stati Membri tal-UE oħrajn u ma' valuri storiċi. Fil-preżent, il-klassifikazzjonijiet sovrani tal-Greċja huma Caa3 (Moody's), B– (Standard & Poor's), u CCC (Fitch). Dawn kollha jqiegħdu l-Greċja fil-kategorija tal-grad mhux ta' investiment u jinnotaw ir-riskji sostanzjali għall-kredituri. F'dawn iċ-ċirkostanzi, il-Kummissjoni tistenna li l-assiguraturi privati ta' kreditu għall-esportazzjoni se jkomplu jkunu kawti ħafna meta jipprovdu kopertura tal-assigurazzjoni lill-Greċja, jew saħansitra jirtiraw għalkollox mis-suq Grieg. L-assiguraturi privati x'aktarx se jerggħu jżidu l-esponiment tagħhom, iżda dan issir biss jekk ikun hemm aktar viżibbiltà u ċarezza rigward il-politiki politiċi u eknomiċi fil-Greċja u jekk jiġi nnutat titjib sinifikanti fis-sitwazzjoni ekonomika. Għal dawk ir-raġunijiet, il-Kummissjoni stabbiliet li hemm nuqqas ta' kapaċità privata suffiċjenti sabiex tkopri r-riskji ekonomikament ġustifikabbli kollha u ddeċidiet li ttawwal it-tneħħija tal-Greċja mil-lista ta' pajjiżi b'riskji kummerċjabbli sat-30 ta' Ġunju 2017. Il-kundizzjonijiet ta' kopertura stipulati fit-taqsima 4.3 tal-Komunikazzjoni huma applikabbli f'dal-każ. L-emendi li ġejjin għall-Komunikazzjoni mill-Kummissjoni lill-Istati Membri dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-assigurazzjoni ta' kreditu għall-esportazzjoni fuq żmien qasir se japplikaw mill-1 ta' Lulju 2016 sat-30 ta' Ġunju 2017: L-Anness jinbidel b'dan li ġej L-Istati Membri kollha bl-eċċezzjoni tal-Greċja L-Awstralja Il-Kanada L-Iżlanda Il-Ġappun In-Norveġja L-Iżvizzera L-Istati Uniti tal-Amerika" Il-"Linji Gwida tal-Kummissjoni Ewropea dwar l-infurzar mill-awtoritajiet doganali tal-UE tad-drittijiet ta' proprjetà intellettwali fir-rigward ta' merkanzija, b'mod partikolari l-mediċini, fi tranżitu fl-UE" ppubblikati mis-servizzi tal-Kummissjoni fl-1 ta' Frar 2012 fuq is-sit web tad-Direttorat Ġenerali għat-Tassazzjoni u l-Unjoni Doganali (TAXUD) jeħtieġ li jiġu aġġornati biex jirriflettu: Ir-Regolament (UE) Nru 608/2013 jistabbilixxi l-kundizzjonijiet u l-proċeduri għal infurzar doganali amministrattiv tad-Drittijiet ta' Proprjetà Intellettwali (IPR) u b'mod partikolari estenda l-kamp ta' applikazzjoni tal-IPR rilevanti għall-infurzar doganali (trademark, disinn, drittijiet tal-awtur u dritt relatat, indikazzjoni ġeografika, privattiva, dritt fuq varjetà ta' pjanta, topografija ta' prodott semikonduttur, mudell ta' utilità, isem kummerċjali). Il-pakkett tat-trademark tal-UE issa jestendi d-drittijiet tal-proprjetarju ta' trademark irreġistrata fil-livell tal-Unjoni bħala trademark tal-Unjoni Ewropea jew fil-livell ta' Stat Membru bħala trademark nazzjonali biex jiġi evitat li, matul in-negozju, il-partijiet terzi jdaħħlu oġġetti fl-Unjoni mingħajr ma jkunu rilaxxati għal ċirkolazzjoni libera, oġġetti li joriġinaw minn pajjiżi terzi u, mingħajr awtorizzazzjoni, ikollhom trademark li tkun identika għat-trademark reġistrata fir-rigward ta' tali oġġetti jew li ma tkunx tista' tingħaraf fl-aspetti essenzjali tagħha minn dik it-trademark. Din għandu jitqies fl-infurzar doganali tal-IPR. Għalhekk, dan id-dokument jissostitwixxi l-"Linji Gwida tal-Kummissjoni Ewropea dwar l-infurzar mill-awtoritajiet doganali tal-UE tad-drittijiet ta' proprjetà intellettwali fir-rigward ta' merkanzija, b'mod partikolari l-mediċini, fi tranżitu fl-UE". Ir-Regolament (UE) Nru 608/2013 jinkludi proċeduri ta' infurzar biex jippermettu azzjoni mill-awtoritajiet doganali kontra oġġetti suspettati li jiksru d-drittijiet ta' proprjetà intellettwali. L-Artikolu 2 tar-Regolament jelenka d-drittijiet tal-proprjetà intellettwali rilevanti għall-infurzar doganali. Ir-Regolament (UE) Nru 608/2013 jistabbilixxi l-kundizzjonijiet u l-proċeduri għal azzjoni mill-awtoritajiet tad-dwana fejn oġġetti ssuspettati li jiksru dritt ta' proprjetà intelletwali ikunu, jew kellhom ikunu, soġġetti għal superviżjoni doganali tagħhom (l-Artikolu 1(1)), għaliex is-setgħat proċedurali tal-awtoritajiet doganali huma limitati għall-konferma dwar jekk l-oġġetti humiex "oġġetti ssuspettati bi ksur ta' dritt ta' proprjetà intellettwali" kif definit fl-Artikolu 2(7). Ir-Regolament (UE) Nru 608/2013 ma jistipula l-ebda kriterju biex ikun aċċertat li jeżisti ksur ta' dritt ta' proprjetà intellettwali (il-Premessa 10). Il-mistoqsija dwar jekk dritt ta' proprjetà intellettwali huwiex miksur hija kwistjoni tal-liġi sostantiva tal-proprjetà intellettwali, kif interpretata mill-qrati nazzjonali kompetenti u mill-Qorti tal-Ġustizzja tal-Unjoni Ewropea. Ir-Regolament (KE) Nru 207/2009 kif emendat mir-Regolament (UE) 2015/2424 u d-Direttiva (UE) 2015/2436 jestendi d-drittijiet tal-proprjetarju ta' trademark irreġistrata fil-livell tal-Unjoni bħala trademark tal-Unjoni Ewropea jew fil-livell ta' Stat Membru bħala trademark nazzjonali biex jiġi evitat li, matul in-negozju, il-partijiet terzi jdaħħlu oġġetti fl-Unjoni mingħajr ma jkunu rilaxxati għal ċirkolazzjoni libera, oġġetti li joriġinaw minn pajjiżi terzi u, mingħajr awtorizzazzjoni, ikollhom trademark li tkun identika għat-trademark reġistrata fir-rigward ta' tali oġġetti jew li ma tkunx tista' tingħaraf fl-aspetti essenzjali tagħha minn dik it-trademark (minn hawn 'il quddiem imsejħin "oġġetti bi trademark identika jew essenzjalment identika") anke jekk l-oġġetti mhumiex maħsuba biex jitqiegħdu fis-suq tal-Unjoni. Kif spjegat fil-premessa 15 tar-Regolament (UE) Nru 2015/2424, l-għan huwa "sabiex tissaħħaħ il-protezzjoni tat-trademarks u tiġi kumbattuta l-falsifikazzjoni b'mod iktar effettiv u f'konformità ma' obbligi internazzjonali tal-Unjoni taħt il-qafas tal-Organizzazzjoni Dinjija tal-Kummerċ (WTO) (...)". Id-dispożizzjonijiet il-ġodda dwar it-trattament ta' oġġetti bi trademark identika jew essenzjalment identika miġjuba fit-territorju tal-Unjoni, mingħajr ma jkunu rilaxxati għal ċirkolazzjoni libera, huma applikabbli kif ġej: Trademarks tal-Unjoni Ewropea Fil-każ tat-trademark tal-Unjoni Ewropea, ir-Regolament (UE) 2015/2424 daħal fis-seħħ fit-23 ta' Marzu 2016 (l-Artikolu 4) u sar applikabbli fl-istess ġurnata. Għalhekk l-awtoritajiet doganali jistgħu, mit-23 ta' Marzu 2016, jieħdu azzjoni fir-rigward ta' oġġetti minn pajjiżi terzi miġjuba fit-territorju doganali tal-Unjoni mingħajr ma jkunu rilaxxati għal ċirkolazzjoni libera u li jkollhom trademark identika jew essenzjalment identika għal trademark tal-UE. Trademarks nazzjonali Fil-każ tat-trademarks nazzjonali, id-Direttiva (UE) 2015/2436 daħlet fis-seħħ fit-12 ta' Jannar 2016 (l-Artikolu 56). L-Istati Membri, f'konformità mal-Artikolu 54 tad-Direttiva (UE) 2015/2436, għandhom jaġġustaw il-liġi nazzjonali dwar it-trademarks, ir-regolamenti u d-dispożizzjonijiet amministrattivi tagħhom biex jimplimentaw id-Direttiva sal-14 ta' Jannar 2019. Dan ifisser li, fil-każ ta' trademarks nazzjonali, id-dispożizzjonijiet ġodda dwar oġġetti bi trademark identika jew essenzjalment identika miġjuba fl-Istat Membru fejn it-trademark hija rreġistrata, mingħajr ma jkunu rilaxxati għal ċirkolazzjoni libera, ser ikunu applikabbli f'dak l-Istat Membru ladarba l-liġijiet, ir-regolamenti u d-dispożizzjonijiet amministrattivi meħtieġa li jkunu konformi mal-Artikolu 10 tad-Direttiva jkunu addottati u fis-seħħ, u dan jista' jseħħ fi kwalunkwe mument qabel l-14 ta' Jannar 2019. L-awtoritajiet doganali f'kull Stat Membru għandhom għalhekk isegwu mill-qrib ir-reviżjoni tal-liġi nazzjonali tagħhom dwar it-trademark sabiex ikunu jafu mil-liema data għandhom japplikaw id-dispożizzjonijiet dwar it-tranżitu għat-trademarks nazzjonali. L-awtoritajiet doganali jistgħu jieħdu azzjoni fir-rigward ta' oġġetti li ġejjin minn pajjiżi terzi mingħajr ma jkunu rilaxxati għal ċirkolazzjoni libera u jkollhom trademark identika jew essenzjalment identika għal trademark nazzjonali mid-data tad-dħul fis-seħħ u tal-applikazzjoni tad-dispożizzjonijiet nazzjonali f'dak l-Istat Membru. L-Artikolu 9(4) tar-Regolament tal-Kunsill (KE) Nru 207/2009 kif emendat mir-Regolament (UE) 2015/2424 jistabbilixxi: "Drittijiet mogħtija minn trademark tal-UE L-Artikolu 10(4) tad-Direttiva (UE) 2015/2436 għandu jinqara b'termini simili bħal dawk użati fl-Artikolu 9(4) tar-Regolament tal-Kunsill (UE) 207/2009 kif emendat mir-Regolament (UE) 2015/2424, u jestendi d-drittijiet tal-proprjetarju ta' trademark nazzjonali rreġistrata fir-rigward ta' oġġetti miġjuba fit-territorju tal-Istat Membru li għandhom, mingħajr awtorizzazzjoni, trademark li hija identika jew essenzjalment identika għat-trademark nazzjonali rreġistrata mingħajr ma' dawk l-oġġetti jkunu rilaxxati għal ċirkolazzjoni libera fl-Istat Membru. Għandu jiġi nnutat li skont il-kliem u l-iskop ta' dawn id-dispożizzjonijiet il-ġodda, id-drittijiet tal-proprjetarju tat-trademark ma għandhomx jestendu biss għal oġġetti li jkollhom sinjal li huwa identiku għat-trademark irreġistrata tal-proprjetarju tagħha (jiġifieri sinjal li jirriproduċi, mingħajr kwalunkwe modifika jew żieda, l-elementi kollha li jikkostitwixxu t-trademark protetta jew li, meta tarahom flimkien, fih differenzi tant insinifikanti li jistgħu ma jiġux innutati mill-konsumatur medju, kif definit mill-Qorti tal-Ġustizzja tal-Unjoni Ewropea fil-Kawża 291/00, LTJ Diffusion SA). Id-dispożizzjonijiet il-ġodda jkopru wkoll oġġetti li jkollhom sinjal "li ma jistax jingħaraf fl-aspetti essenzjali tiegħu" mit-trademark irreġistrata. Apparti mill-possibbiltà ġenerali tal-kontrolli doganali, f'konformità mal-Artikolu 1(1) tar-Regolament (UE) Nru 608/2013, l-awtoritajiet doganali huma kompetenti wkoll biex iżommu oġġetti ssuspettati li jiksru dritt ta' proprjetà intellettwali li huma, jew kellhom ikunu, soġġetti għas-superviżjoni doganali jew kontrolli doganali fi ħdan it-territorju doganali tal-Unjoni, b'mod partikolari oġġetti fis-sitwazzjonijiet li ġejjin: meta ddikjarati għar-rilaxx għal ċirkolazzjoni libera, esportazzjoni jew esportazzjoni mill-ġdid; meta jidħlu jew jitilqu mit-territorju doganali tal-Unjoni; meta jitqiegħdu taħt proċedura speċjali. Iż-żamma tal-oġġetti hija deċiżjoni meħuda mill-awtoritajiet doganali bbażata fuq il-preżenza ta' indikazzjonijiet raġonevoli li dawk l-oġġetti qegħdin jiksru d-drittijiet ta' proprjetà intellettwali. Kif iddikkjarat fil-Premessa (15) tar-Regolament (UE) 2015/2424 li jemenda r-Regolament tal-Kunsill (KE) Nru 207/2009: Sabiex tissaħħaħ il-protezzjoni tat-trademarks u tiġi kkumbattuta l-falsifikazzjoni b'mod iktar effettiv u f'konformità ma' obbligi internazzjonali tal-Unjoni taħt il-qafas tal-Organizzazzjoni Dinjija tal-Kummerċ (WTO), b'mod partikolari l-Artikolu V tal-Ftehim Ġenerali dwar it-Tariffi u l-Kummerċ (GATT) dwar il-libertà ta' tranżitu u, fir-rigward ta' mediċini ġeneriċi, id-'Dikjarazzjoni dwar il-Ftehim TRIPS u s-saħħa pubblika', adottata mill-Konferenza Ministerjali tad-WTO f'Doha fl-14 ta' Novembru 2001, il-proprjetarju ta' trademark tal-UE għandu jkollu d-dritt li jimpedixxi li, fil-proċess normali tan-negozju, partijiet terzi jdaħħlu oġġetti fl-Unjoni mingħajr ma jkunu ġew rilaxxati għaċ-ċirkolazzjoni libera hemmhekk, fejn tali oġġetti joriġinaw minn pajjiżi terzi u jkollhom, mingħajr awtorizzazzjoni, trademark li tkun identika jew essenzjalment identika mat-trademark tal-UE rreġistrata fir-rigward ta' tali oġġetti. [...]" Kif iddikkjarat fil-Premessa (16) tar-Regolament (UE) 2015/2424 li jemenda r-Regolament tal-Kunsill (KE) Nru 207/2009 u (22) tad-Direttiva (UE) 2015/2436: "[...], għandu jkun permissibbli għall-proprjetarji tat-trademarks tal-UE li jimpedixxu d-dħul ta' oġġetti li jikkostitwixxu ksur u t-tqegħid tagħhom f'kull sitwazzjoni konnessa mad-dwana, inkluż it-tranżitu, it-trasbord, il-ħżin, żoni liberi, il-ħżin temporanju, l-ipproċessar attiv jew id-dħul temporanju tagħhom ġewwa t-territorju, inkluż meta ma jkunx maħsub li tali oġġetti jitqiegħdu fis-suq tal-Unjoni. Fit-twettiq ta' kontrolli doganali, l-awtoritajiet tad-dwana għandhom jagħmlu użu mis-setgħat u l-proċeduri stabbiliti fir-Regolament (UE) Nru 608/2013 tal-Parlament Ewropew u tal-Kunsill, [...]" F'konformità mal-leġiżlazzjoni dwar it-trademark tal-Unjoni u l-leġiżlazzjoni dwar it-trademark nazzjonali, l-oġġetti ssuspettati li jkunu oġġetti bi trademark identika jew essenzjalment identika jistgħu jinżammu mill-awtoritajiet doganali skont ir-Regolament (UE) Nru 608/2013 meta dawn jiddaħħlu fit-territorju doganali tal-Unjoni mingħajr ma jkunu rilaxxati għal ċirkolazzjoni libera u mingħajr ma jkunu maħsuba għas-suq tal-Unjoni. Dawn l-oġġetti ssuspettati li jkollhom trademark identika jew essenzjalment identika mingħajr awtorizzazzjoni jistgħu jinsabu fit-territorju doganali tal-Unjoni: F'ħażna temporanja; Fi tranżitu fit-triqthom minn pajjiż terz għal pajjiż terz ieħor; Taħt proċedura ta' ħażna f'żona libera jew maħżen doganali, mingħajr ma jkunu għadhom maħsuba għas-suq tal-UE jew għal pajjiż terz; Taħt il-proċedura ta' ammissjoni temporanja; Taħt il-proċedura ta' proċessar attiv. Qabel iż-żamma tal-oġġetti ssuspettati li jkollhom trademark mingħajr awtorizzazzjoni identika jew essenzjalment identika għal trademark protetta, jekk dawk l-oġġetti mhumiex maħsuba għas-suq tal-UE, l-awtoritajiet doganali jistgħu, f'konformità mal-Artikolu 17(2) tar-Regolament (UE) Nru 608/2013 u biex jiġi evitat it-tfixkil tal-kummerċ leġittimu, iqisu li jitolbu lid-detentur tad-deċiżjoni li jagħti applikazzjoni biex jagħtihom kwalunkwe informazzjoni rilevanti fir-rigward tal-oġġetti. Ladarba l-oġġetti ssuspettati li jkollhom trademark mingħajr awtorizzazzjoni identika jew essenzjalment identika għal trademark protetta, li mhumiex maħsuba għas-suq tal-UE, ġew miżmuma, l-awtoritajiet doganali għandhom jiżguraw li n-notifika tad-detenzjoni hija indirizzata b'mod immedjat lill-persuni kkonċernati (jiġifieri lid-detentur jew dikjarant tal-oġġetti u lid-detentur tad-dritt). Sabiex il-ħtieġa għall-iżgurar tal-infurzar effettiv tad-drittijiet tat-trademark tiġi rikonċiljata mal-ħtieġa li jiġi evitat it-tfixkil tal-fluss liberu tal-kummerċ leġittimu, id-dispożizzjonijiet il-ġodda tal-pakkett tat-trademark jistabbilixxu li d-dritt tal-proprjetarju ta' trademark irreġistrata biex jipprevjeni li s-sempliċiment dħul ta' oġġetti fl-UE għandu jiskadi f'ċerti ċirkostanzi, fir-rigward ta' oġġetti ssuspettati li jkollhom trademark identika jew essenzjalment trademark identika fi tranżitu mingħajr awtorizzazzjoni li huma allegatament maħsuba għas-suq ta' pajjiż terz. Dan id-dritt għandu jiskadi jekk matul il-proċedimenti mibdija biex jiġi determinat jekk kienx hemm ksur tat-trademark irreġistrata, l-evidenza hija pprovduta mid-dikjarant jew mid-detentur tal-oġġetti li l-proprjetarju tat-trademark irreġistrata mhuwiex intitolat li jipprojbixxi t-tqegħid tal-oġġetti fis-suq fil-pajjiż tad-destinazzjoni finali għaliex it-trademark ikkonċernata mhijiex protetta fil-pajjiż tad-destinazzjoni finali. Minkejja li l-leġiżlazzjoni tal-Unjoni msemmija f'dan l-avviż ma tinkludix regoli speċifiċi dwar il-mediċini, ir-Regolament (UE) Nru 608/2013 (il-premessa 11) u r-Regolament (UE) 2015/2424 (il-premessa 19), kif ukoll id-Direttiva (UE) 2015/2436 (il-premessa 25) jiddeskrivu l-ħtieġa biex jiffaċilitaw it-tranżitu mingħajr xkiel tal-mediċini leġittimi madwar l-UE. Skont id-"Dikjarazzjoni dwar il-Ftehim TRIPS u s-Saħħa Pubblika" adottata fil-Konferenza Ministerjali tad-WTO f'Doha fl-14 ta' Novembru 2001, il-Ftehim TRIPS għandu jiġi interpretat u implimentat b'mod li jappoġġa d-dritt tal-Membri tad-WTO li jipproteġu s-saħħa pubblika u, speċjalment, li jippromwovu l-aċċess għall-mediċini minn kulħadd. L-UE u l-Istati Membri tagħha huma impenjati bis-sħiħ lejn l-isforzi kollha magħmula biex jiffaċilitaw l-aċċess għall-mediċini għall-pajjiżi fil-bżonn f'konformità mad-Dikjarazzjoni. Għalhekk, l-awtoritajiet doganali għandhom jieħdu l-prekawzjonijiet kollha biex tiġi evitata ż-żamma tal-mediċini skont ir-Regolament (UE) Nru 608/2013, sakemm huma maħsuba għas-suq tal-UE jew sakemm dawn l-oġġetti jkollhom trademark issuspettata li hija identika jew essenzjalment identika għat-trademark protetta fi ħdan it-tifsira tal-punt 2.2 tal-avviż fih. Huwa kruċjali li l-awtoritajiet doganali jkollhom għad-dispożizzjoni tagħhom informazzjoni suffiċjenti u rilevanti mid-detenturi tad-drittijiet biex jorganizzaw l-analiżi tar-riskju tagħhom b'mod effiċjenti u effettiv. Id-detenturi tad-drittijiet li jissottomettu applikazzjoni għal azzjoni għandhom għalhekk jagħtu attenzjoni speċjali għall-obbligu li jfornu kwalunkwe informazzjoni disponibbli li tista' tassisti lill-awtoritajiet doganali fil-valutazzjoni tagħhom tar-riskju tal-ksur tad-drittijiet involuti. L-Artikolu 28 tar-Regolament (UE) Nru 608/2013 fih previst li detentur tad-dritt jinżamm responsabbli għad-danni fil-konfront tad-detentur tal-oġġetti meta, fost l-oħrajn, sussegwentement jinstab li l-oġġetti inkwistjoni ma jkunux jiksru dritt ta' proprjetà intellettwali. Minħabba l-iskadenzi stretti inklużi fir-Regolament (UE) Nru 608/2013, id-detenturi tad-drittijiet għandhom jiżguraw li l-persuni ta' kuntatt indikati fl-applikazzjonijiet jistgħu jintlaħqu faċilment u jkunu f'pożizzjoni li jirreaġixxu malajr għal komunikazzjonijiet/talbiet doganali. Abbażi ta' dawn in-notifiki, it-tabella mehmuża tispeċifika d-data li fiha tali akkumulazzjoni ssir applikabbli. Id-dati msemmija fit-Tabella 1 jirreferu għal: Id-data tal-applikazzjoni ta' akkumulazzjoni djagonali fuq il-bażi tal-Artikolu 3 tal-Appendiċi I għall-Konvenzjoni, fejn il-ftehim ta' kummerċ ħieles ikkonċernat jirreferi għall-Konvenzjoni. F'dak il-każ, id-data hija preċeduta b' "(C)"; Id-data ta' applikazzjoni tal-protokolli dwar ir-regoli ta' oriġini li jipprovdu għal kumulazzjoni djagonali mehmuża mal-ftehim ta' kummerċ ħieles ikkonċernat, f'każijiet oħra. Id-dati msemmija fit-Tabella 2 jirreferu għad-data ta' applikazzjoni tal-protokolli dwar ir-regoli ta' oriġini li jipprovdu għal kumulazzjoni djagonali mehmuża mal-Ftehim tal-Kummerċ Ħieles bejn l-UE, it-Turkija u lill-parteċipanti tal-UE ta' Stabilizzazzjoni u Assoċjazzjoni. Kull darba li ssir referenza għall-Konvenzjoni fi ftehim ta' kummerċ ħieles bejn il-partijiet f'din it-tabella, data preċeduta minn "(C)" ġiet miżjuda fit-Tabella 1. Huwa mfakkar ukoll li l-materjali li joriġinaw mit-Turkija koperti mill-unjoni doganali UE/Turkija jistgħu jiġu inkorporati bħala materjali oriġinali għal skop ta' kumulazzjoni djagonali bejn l-Unjoni Ewropea u l-pajjiżi parteċipanti fil-proċess ta' Stabbilizzazzjoni u Assoċjazzjoni li bih ikun daħal fis-seħħ protokoll ta' oriġini. Il-Kodiċijiet għall-Partijiet Kontraenti elenkati fit-tabella huma mogħtija hawnhekk. L-Unjoni Ewropea L-Istati tal-EFTA: L-Iżlanda In-Norveġja Il-Gżejjer Faroe Il-parteċipanti fil-Proċess ta' Barċellona: L-Alġerija L-Eġittu L-Iżrael Il-Ġordan Ix-Xatt tal-Punent u l-Istrixxa ta' Gaża It-Tuneżija Il-pajjiżi parteċipanti fil-Proċess ta' Stabbilizzazzjoni u Assoċjazzjoni: L-Albanija Il-Bożnija-Ħerzegovina L-ex Repubblika Jugoslava tal-Maċedonja Ir-repubblika tal-Moldova Is-Segretarju tal-Istat għall-Enerġija u t-Tibdil fil-Klima jistieden lill-persuni interessati biex japplikaw għal Liċenzji għall-produzzjoni ta' idrokarburi (Seaward Production Licences) f'żoni speċifiċi tal-Blata Kontinentali tar-Renju Unit. Id-dettalji kollha tal-offerta, inklużi listi u mapep taż-żona inkluża fl-offerta flimkien ma' tagħrif dwar il-liċenzji, it-termini li se jinkludu dawk il-liċenzji, u kif wieħed għandu japplika, huma disponibbli fis-sit web tal-Gvern tar-Renju Unit (ara hawn taħt). L-applikazzjonijiet kollha se jiġu ddeterminati skont it-termini tal-Hydrocarbons Licensing Directive Regulations 1995 (S.I. 1995 Nru 1434), il-Petroleum Licensing (Applications) Regulations 2015 (SI 2015 No. 766) u l-Offshore Petroleum Licensing (Offshore Safety Directive) Regulations 2015 (SI 2015 No. 385). Aktar għajnuna fir-rigward tar-rekwiżiti tas-sikurezza u ambjentali kollha jinsabu fuq www.hse.gov.uk/osdr/assets/docs/osd-licensing-operatorship-safety-environmental-aspects%20.pdf Id-determinazzjonijiet se jsiru fil-kuntest tal-ħtieġa kontinwa għal tiftix komprensiv, effiċjenti u sikur sabiex ikunu identifikati r-riżorsi taż-żejt u tal-gass tar-Renju Unit filwaqt li jitqiesu kif xieraq l-aspetti ambjentali. L-applikazzjonijiet għal-liċenzji se jiġu kkunsidrati fid-dawl tal-approċċ innovattiv ġdid adottat għall-Programmi ta' Ħidma tal-Perjodu Inizjali tal-liċenzji ("Programmi ta' Ħidma"), li juża l-flessibilità pprovduta skont il-Klawsoli Mudell fis-seħħ. Dawn il-Programmi ta' Ħidma se jinkorporaw il-kombinament flessibbli ta' mhux aktar minn tliet fażijiet (A, B u C) fil-Perjodu Inizjali. Dan se jgħin biex jiġi żgurat li l-Programmi ta' Ħidma għall-blokka (blokok) li għaliha (għalihom) qed issir l-applikazzjoni huma xierqa għall-isfidi ġeotekniċi u ta' tipi oħra li jridu jiġu indirizzati f'żona, filwaqt li jiġu ottimizzati l-fatturi elenkati fil-Paragrafu 3. Il-flessibilità li qed tingħata mill-kombinament ta' mhux aktar minn tliet fażijiet tippermetti li l-applikanti jfasslu Programm ta' Ħidma li jkun xieraq għall-pjanijiet u għall-ħtiġiet partikolari tagħhom. Il-Fażi A tal-Programm ta' Ħidma tinkludi perjodu li fih se jitwettqu Studji Ġeotekniċi u Riproċessar Ġeofiżiku tad-Dejta; Il-Fażi B tal-Programm ta' Ħidma se tkun perjodu fejn se tinġabar Dejta Siżmika Ġdida; Il-Fażi C tal-Programm ta' Ħidma se tkun għat-tħaffir esploratorju u/jew ta' evalwazzjoni. L-applikanti jistgħu jiddeċiedu l-kombinament tal-Fażijiet, jekk isirux it-tliet Fażijiet kollha, jinbediex ix-xogħol direttament bil-Fażi B segwita mill-Fażi C, jinbediex ix-xogħol direttament bil-Fażi C, inkella direttament bil-Fażi A segwita mill-Fażi C. Il-Fażi A u l-Fażi B mhumiex obbligatorji u jistgħu ma jkunux adattati f'ċirkostanzi partikolari, iżda kull applikazzjoni trid tipproponi Fażi C, ħlief meta l-applikant ma jaħsibx li hija meħtieġa xi esplorazzjoni u jipproponi li jmur direttament għall-iżvilupp (jiġifieri "direttament għat-tieni perjodu"). Il-liċenzji kollha mogħtija f'dan iċ-ċiklu se jkollhom Perjodu Inizjali ta' mhux iktar minn disa' snin u jista' jkun fihom dispożizzjonijiet għaċ-ċediment skont il-klawsola 5 tal-Klawsoli Mudell attwali. L-applikazzjonijiet li l-Fażi tal-bidu tagħhom hija l-Fażi A jew B se jiġu ġġudikati abbażi tal-kriterji li ġejjin: Il-vijabbiltà finanzjarja tal-applikant; Il-kapaċità teknika tal-applikant li se tiġi vvalutata parzjalment skont il-kwalità tal-analiżi relatata mal-blokka; Il-mod li bih l-applikant jipproponi li jwettaq l-attivitajiet li jkunu permessi skont il-liċenzja, inkluża l-kwalità tal-Programm ta' Ħidma mressaq għall-evalwazzjoni tal-potenzjal sħiħ taż-żona li għaliha qed issir l-applikazzjoni; u Meta l-applikant ikollu jew kellu liċenzja mogħtija skont l-Att tal-Petroleum tal-1998, jew ittrattata daqslikieku ngħatat skontu, kull nuqqas ta' effiċjenza u ta' responsabbiltà murija mill-applikant f'operazzjonijiet skont dik il-liċenzja. Skont il-Klawsoli Mudell attwali, il-liċenzji b'Fażi B għandhom jispeċifikaw perjodu ta' żmien skont il-klawsola 4(2) biex il-liċenzja tiskadi fi tmiem din il-fażi jekk id-Detentur tal-liċenżja ma jkunx issodisfa d-DECC bil-kapaċità teknika u finanzjarja tiegħu biex itemm il-programm ta' ħidma. Għal liċenzji li għandhom il-Fażi A iżda mhux il-Fażi B, il-liċenzja għandha tispeċifika wkoll perjodu skont il-klawsola 4(2) biex il-liċenzja tiskadi fi tmiem din il-fażi jekk id-Detentur tal-liċenżja ma jkunx issodisfa d-DECC bil-kapaċità teknika u finanzjarja tiegħu biex itemm il-Programm ta' Ħidma. L-applikazzjonijiet li jibdew bil-Fażi C se jiġu ġġudikati abbażi tal-kriterji li ġejjin: il-vijabbiltà finanzjarja tal-applikant u l-kapaċità finanzjarja tiegħu biex iwettaq l-attivitajiet li se jkunu permessi skont il-liċenzja waqt il-Perjodu Inizjali, inkluż il-Programm ta' Ħidma mressaq għall-evalwazzjoni tal-potenzjal sħiħ taż-żona fil-blokka; il-kapaċità teknika tal-applikant biex iwettaq attivitajiet li jkunu permessi skont il-liċenzja waqt il-Perjodu Inizjali, inklużi l-identifikazzjoni, id-deskrizzjoni u l-analiżi tal-prospetti tal-idrokarburi fil-blokka. Il-kapaċità teknika se tiġi vvalutata parzjalment fuq il-kwalità tal-analiżi tal-applikant b'rabta mal-blokka; il-mod li bih l-applikant jipproponi li jwettaq l-attivitajiet li se jkunu permessi skont il-liċenzja, inkluża l-kwalità tal-Programm ta' Ħidma mressaq għall-evalwazzjoni tal-potenzjal sħiħ taż-żona li għaliha qed issir l-applikazzjoni; u meta l-applikant ikollu jew kellu liċenzja mogħtija skont l-Att tal-Petroleum tal-1998, jew ittrattata daqslikieku ngħatat skontu, kull nuqqas ta' effiċjenza u ta' responsabbiltà murija mill-applikant f'operazzjonijiet skont dik il-liċenzja. Tinsab aktar għajnuna fuq is-sit web tal-Gvern tar-Renju Unit: https://www.gov.uk/oil-and-gas-licensing-rounds Sakemm ma jkunx hemm bżonn ta' Valutazzjoni Xierqa għal xi Blokka partikolari (ara l-Paragrafu 11 iktar 'l isfel), kull offerta tas-Segretarju tal-Istat għal liċenzja skont din l-istedina, se ssir fi żmien tmintax-il xahar mid-data ta' dan l-Avviż. Is-Segretarju tal-Istat ma jaċċetta l-ebda responsabbiltà għall-ispejjeż imġarrba mill-applikant waqt il-kunsiderazzjoni jew il-preżentazzjoni tal-applikazzjoni. Is-Segretarju tal-Istat wettaq Valutazzjoni Ambjentali Strateġika (VAS) skont id-Direttiva 2001/42/KE dwar l-Istima tal-Effetti ta' Ċerti Pjanijiet u Programmi fuq l-Ambjent taż-żoni kollha li se jiġu offruti f'dan iċ-Ċiklu. Ir-riżultati ta' dik il-VAS jinsabu fuq is-sit web tal-Gvern tar-Renju Unit iddedikat għall-VAS tal-enerġija offshore: Il-liċenzji skont din l-istedina se jiġu offruti biss jekk, skont id-Direttiva dwar il-Habitats (id-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni tal-ħabitat naturali u tal-fawna u l-flora selvaġġa): l-attivitajiet li għandhom jitwettqu skont il-liċenzja aktarx mhux se jkollhom effett sinifikanti fuq il-ġestjoni ta' Żona Speċjali ta' Konservazzjoni (ŻSK) jew ta' Żona Speċjali ta' Protezzjoni (ŻSP), jew inkella jekk Valutazzjoni Xierqa tkun aċċertat li l-attivitajiet mhux se jkollhom effetti negattivi fuq l-integrità ta' ŻSK jew ŻSP bħal dawn; jew f'każ partikolari fejn l-attivitajiet jiġu vvalutati u jirriżulta li x'aktarx jikkawżaw effetti negattivi bħal dawn, madankollu dment li ikun hemm raġunijiet imperattivi ta' interess pubbliku ġenerali għall-ħruġ tal-liċenzja, jittieħdu miżuri xierqa ta' kumpens, u ma jkunx hemmx soluzzjonijiet alternattivi. Is-sit web tal-Gvern tar-Renju Unit: https://www.gov.uk/oil-and-gas-licensing-rounds L-attivitajiet kummerċjali tal-impriżi kkonċernati huma: RAM hija konsorzju li tħaddem ir-raffinerija ta' prodotti taż-żejt f'Milazzo fi Sqallija (l-Italja), ENI hija kumpanija attiva fil-livell dinji f'diversi setturi, bħal pereżempju l-estrazzjoni u l-produzzjoni tal-gass naturali u taż-żejt, u l-ġenerazzjoni u l-forniment tal-enerġija elettrika, Kupit, kumpanija affiljata Taljana ta' Kuwait Petroleum Corporation, hija attiva fis-settur tar-raffinerija, il-kummerċjalizzazzjoni u d-distribuzzjoni ta' prodottu taż-żejt, Termica Milazzo hija kumpanija attiva fis-settur tal-enerġija u tħaddem impjant tal-enerġija termoelettrika biċ-cikli f'Milazzo fi Sqallija (l-Italja). Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+ 32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8032 — RAM/Termica Milazzo, f'dan l-indirizz:
Extracted from C_244_2016.html